
REFERAT DE APROBARE A PROIECTULUI DE HOTĂRÂRE

privind  alipirea imobilelor înscrise în CF nr. 410702, CF nr. 437697 – Timișoara str. Pop de Băsești nr. 15/a


    Descrierea situaţiei actuale :
         Terenurile înscrise în CF nr. 410702 în suprafață de 561 mp – coproprietate Statul Român și CF nr. 437697 în suprafață de 75 mp-  proprietate Drăgușin Maria și Drăgușin Ștefan, terenuri situate în Timișoara str. Pop de Băsești nr. 15/a.
         Având în vedere adresa nr. CT2022-005772/01.09.2022, înregistrată la Primăria Municipiului Timişoara de către Drăgușin Maria, prin care ne înaintează documentația tehnică de alipire a imobilelor din Timișoara- str. Pop de Băsești nr. 15/a, în suprafață totală de 636 mp.
          Având în vedere documentația topo-cadastrală întocmită de către PFA ANA CAREJA, avizată la OCPI Timiș conform Referatului de admitere nr. 81848/25.03.2022, precum și a Certificatului de Urbanism nr. 697/2022, se propune alipirea imobilelor înscrise în CF nr. 410702 în suprafață de 561 mp și CF nr. 437697 în suprafață de 75 mp terenuri situate în Timișoara str. Pop de Băsești nr. 15/a.
          Pentru introducerea în cartea funciară a geometriei imobilelor conform prevederilor Ordinului nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară, a fost necesară întocmirea unei documentații topo-cadastrală cu propunerea de alipire.

    Schimbari preconizate şi rezultate aşteptate:
        Prin alipirea imobilelor înscrise în CF nr. 410702 în suprafață de 561 mp – coproprietate Statul Român și CF nr. 437697 în suprafață de 75 mp-  proprietate Drăgușin Maria și Drăgușin Ștefan, terenuri situate în Timișoara str. Pop de Băsești nr. 15/a. rezultă o parcelă în suprafață totală de 636 mp, asigurându-se astfel o mai bună gestionare a imobilului rezultat.

     Concluzii:
       Având în vedere cele menţionate mai sus, considerăm oportun iniţierea unui proiect de hotărâre, privind  alipirea imobilelor înscrise în CF nr. 410702, CF nr. 437697– Timișoara str. Pop de Băsești nr. 15/a, documentație întocmită de PFA ANA CAREJA, avizată la OCPI Timiș conform Referatului de admitere nr. 81848/25.03.2022.

